title: Komisijas Direktīva 2001/28/EK (2001. gada 20. aprīlis), ar ko groza I pielikumu Padomes Direktīvai 91/414/EEK attiecībā uz augu aizsardzības līdzekļu laišanu tirgū, lai tajā kā aktīvu vielu iekļautu KBR 2738 (fenheksamīdu)

text:
Svarīgs juridisks paziņojums

|

32001L0028

Oficiālais Vēstnesis L 113 , 24/04/2001 Lpp. 0005 - 0007

		Komisijas Direktīva 2001/28/EK(2001. gada 20. aprīlis),ar ko groza I pielikumu Padomes Direktīvai 91/414/EEK attiecībā uz augu aizsardzības līdzekļu laišanu tirgū, lai tajā kā aktīvu vielu iekļautu KBR 2738 (fenheksamīdu)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2001/21/EK [2], un jo īpaši tās 6. panta 1. punktu,tā kā:(1) Saskaņā ar Direktīvas 91/414/EEK (turpmāk "Direktīva") 6. panta 2. punktu Apvienotā Karaliste 1997. gada 8. maijā saņēma no Bayer plc, pieteikuma iesniedzēja, pieteikumu par aktīvās vielas KBR 2738 (fenheksamīda) iekļaušanu Direktīvas I pielikumā.(2) Saskaņā ar Direktīvas 6. panta 3. punkta noteikumiem Komisija ar savu Lēmumu 98/398/EK [3] apstiprināja, ka dokumentāciju, kas iesniegta par KBR 2738 (fenheksamīdu), principā varētu uzskatīt par tādu, kas apmierina šīs Direktīvas II pielikuma datu un informācijas prasības, un attiecībā uz augu aizsardzības līdzekli, kas satur šo aktīvo vielu Direktīvas III pielikuma prasības.(3) Saskaņā ar Direktīvas 5. panta 1. punktu aktīvā viela būtu jāiekļauj I pielikumā uz laiku, kas nepārsniedz 10 gadus, ja augu aizsardzības līdzekļu, kas satur šo aktīvo vielu, lietošana un atlikumi, domājams, nekaitē cilvēku vai dzīvnieku veselībai vai gruntsūdeņiem vai nerada nelabvēlīgu ietekmi uz vidi.(4) KBR 2738 (fenheksamīda) iedarbība uz cilvēku veselību un vidi ir novērtēta saskaņā ar Direktīvas 6. panta 2. un 4. punkta noteikumiem attiecībā uz pieteikuma iesniedzēja piedāvātajiem izmantošanas veidiem. Apvienotā Karaliste, kas ir norādīta kā ziņotāja dalībvalsts, 1998. gada 15. oktobrī iesniedza Komisijai attiecīgā vielas novērtējuma ziņojuma projektu.(5) Dalībvalstis un Komisija ar Pastāvīgās augu veselības komitejas starpniecību ir pārskatījušas šo novērtējuma ziņojumu. 2000. gada 19. oktobrī šo pārskatu precizēja formātā, kādu Komisija ir noteikusi pārskata ziņojumam par KBR 2738 (fenheksamīdu). Ja pārskata ziņojums jāatjaunina, ņemot vērā zinātnes un tehnikas sasniegumus,saskaņā ar šo Direktīvu jāgroza arī nosacījumi attiecībā uz KBR 2738 (fenheksamīda) iekļaušanu Direktīvas I pielikumā.(6) Pārskata dokumentācija un informācija tika 2000. gada 31. martā iesniegta Augu zinātniskajai komitejai, lai tā sniegtu atzinumu. Komiteja sniedza savu atzinumu 2000. gada 20. jūlijā SCP/REPT/021 galīgās versijas protokolā [4], kurā bija teikts, ka Komiteja nevēlējās neko apspriest attiecībā uz šo aktīvo vielu. Komiteja ir arī norādījusi, ka valsts izsniegtas atļaujas līdz ar Direktīvas VI pielikumu (Vienotie principi) var uzlikt saistības attiecībā uz riska pārvaldību.(7) Dažādajās veiktajās pārbaudēs noskaidrojās, ka augu aizsardzības līdzekļi, kas satur minēto aktīvo vielu, vispār var apmierināt Direktīvas 5. panta 1. punkta a) un b) apakšpunkta un 3. punkta prasības, īpaši attiecībā uz izmantošanas veidiem, kas pārbaudīti un sīki izklāstīti Komisijas pārskata ziņojumā. Tādēļ minētā aktīvā viela jāiekļauj I pielikumā, lai nodrošinātu, ka visās dalībvalstīs var piešķirt atļaujas par augu aizsardzības līdzekļiem, kas satur šo aktīvo vielu, saskaņā ar minētās Direktīvas noteikumiem.(8) Pēc vielas iekļaušanas ir jāparedz saprātīgs laika posms, lai dalībvalstis varētu īstenot Direktīvas noteikumus attiecībā uz augu aizsardzības līdzekļiem, kas satur KBR 2738 (fenheksamīdu), un lai šajā termiņā tiktu pārskatītas esošās pagaidu atļaujas vai vēlākais līdz šā termiņa beigām tiktu izsniegtas jaunas atļaujas saskaņā ar Direktīvas noteikumiem. Augu aizsardzības līdzekļiem, kas satur KBE 2738 (fenheksamīdu) un citas I pielikumā iekļautās aktīvās vielas, var būt vajadzīgs garāks laika posms.(9) Ir lietderīgi paredzēt, ka gatavo pārskata ziņojumu (izņemot konfidenciālu informāciju Direktīvas 14. panta izpratnē) dalībvalstis tur pieejamu, lai ar to varētu iepazīties jebkura ieinteresētā puse.(10) Pārskata ziņojums ir vajadzīgs, lai dalībvalstis pienācīgi īstenotu vairākus vienotus principus, kas noteikti Direktīvas VI pielikumā, ja šie principi attiecas uz datu novērtējumu, kuri iesniegti, lai iekļautu aktīvo vielu Direktīvas I pielikumā.(11) Šajā Direktīvā paredzētie pasākumi ir saskaņā ar Pastāvīgās augu veselības komitejas atzinumu, ko tā sniegusi 2000. gada 19. oktobrī,IR PIEŅĒMUSI ŠO DIREKTĪVU.1. pantsKā noteikts šīs direktīvas pielikumā, tabula Direktīvas 91/414/EEK I pielikumā ir jāgroza, lai tajā iekļautu KBR 2738 (fenheksamīdu).2. pants1. Dalībvalstīs stājas spēkā normatīvie un administratīvie akti, kas nepieciešami, lai izpildītu šīs direktīvas prasības vēlākais līdz 2001. gada 1. augustam. Tās par to tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.2. Tomēr attiecībā uz novērtēšanu un lēmumu pieņemšanu, ievērojot vienotos principus, kas paredzēti Direktīvas 91/414/EEK VI pielikumā, pamatojoties uz dokumentāciju, kas apmierina III pielikuma prasības, pirmajā punktā noteikto laika posmu esošajām pagaidu atļaujām attiecībā uz augu aizsardzības līdzekļiem, kuri satur KBR 2738 (fenheksamīdu), pagarina līdz 2002. gada 1. augustam.3. Tomēr augu aizsardzības līdzekļiem, kuri satur KBR 2738 (fenheksamīdu) līdz ar citu aktīvo vielu, kas iekļauta Direktīvas 91/414/EEK I pielikumā, 1. punktā minēto laika posmu pagarina tiktāl, ciktāl garāku īstenošanas periodu nosaka noteikumos Direktīvā par šīs citas aktīvās vielas iekļaušanu pielikumā, ar ko groza Direktīvas 91/414/EEK I pielikumu.4. Dalībvalstis tur pieejamu pārskata ziņojumu par KBR 2738 (fenheksamīdu) (izņemot konfidenciālu informāciju Direktīvas 14. panta izpratnē), lai ieinteresētās puses pēc īpaša pieprasījuma varētu savā starpā konsultēties vai vismaz ar to iepazīties.3. pantsŠī direktīva stājas spēkā 2001. gada 1. jūnijā.4. pantsŠī direktīva ir adresēta dalībvalstīm.Briselē, 2001. gada 20. aprīlīKomisijas vārdā —Komisijas loceklisDavid Byrne[1] OV L 230, 19.8.1991., 1. lpp.[2] OV L 69, 10.3.2001., 17. lpp.[3] OV L 176, 20.6.1998., 34. lpp.[4] Augu zinātniskās komitejas 21. sanāksmes (Briselē, 2000. gada 20. jūlijā) protokols.--------------------------------------------------PIELIKUMSJaunais ieraksts tabulā Direktīvas 91/414/EEK I pielikumā"Nr. | Parastais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi |13 | (fenheksamīds) CAS Nr. 126833-17-8 CIPAC Nr. 603 | N-(2,3-dihlor-4-hidroksifenil)-1-metilcikloheksānkarboksamīds | ≥ 950 g/kg | 2001. gada 1. jūnijs | 2011. gada 31. maijs | To ir atļauts lietot tikai kā fungicīdu. Gatavojot lēmumu saskaņā ar vienotiem principiem, dalībvalstīm īpaša uzmanība jāpievērš vielas potenciālajai ietekmei uz ūdens organismiem un jānodrošina, lai vajadzības gadījumā atļaujas nosacījumi ietvertu arī risku mazinošus pasākumus. Pastāvīgās augu veselības komitejas sasaukšanas datums, kurā precizēts pārskata ziņojums: 2000. gada 19. oktobris. |--------------------------------------------------


title: Padomes Direktīva (1991. gada 27. marts) par grozījumiem Direktīvā 69/169/EEK par atlaidēm, kas piemērojamas pirkumiem Kopienas iekšienē veiktu braucienu laikā, par kuriem samaksāti nodokļi, un atbrīvojumu, kas piešķirts Dānijas Karalistei un Īrijai attiecībā uz ceļotājiem paredzēto atlaižu sistēmu, kas piemērojama ievestām precēm

text:
Svarīgs juridisks paziņojums

|

31991L0191

Oficiālais Vēstnesis L 094 , 16/04/1991 Lpp. 0024 - 0025 Speciālizdevums somu valodā: Nodaļa 9 Sējums 2 Lpp. 0029  Speciālizdevums zviedru valodā: Nodaļa 9 Sējums 2 Lpp. 0029

		Padomes Direktīva(1991. gada 27. marts)par grozījumiem Direktīvā 69/169/EEK par atlaidēm, kas piemērojamas pirkumiem Kopienas iekšienē veiktu braucienu laikā, par kuriem samaksāti nodokļi, un atbrīvojumu, kas piešķirts Dānijas Karalistei un Īrijai attiecībā uz ceļotājiem paredzēto atlaižu sistēmu, kas piemērojama ievestām precēm(91/191/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 99. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],tā kā Līguma 8.a pants definē iekšējo tirgu kā telpu bez iekšējām robežām, kurā nodrošināta preču, cilvēku, pakalpojumu un kapitāla brīva aprite, un paziņo, ka šis tirgus pakāpeniski tiks izveidots laikā līdz 1992. gada 31. decembrim;tā kā ceļotājiem paredzēto atlaižu sistēmu piemēro precēm apritē, par kurām ir samaksāti nodokļi, un šajā sakarā tā paredz preču aprites veidu, kas tiks piemērots iekšējā tirgū;tā kā, ņemot vērā iekšējā tirgus izveides pakāpeniskumu, kā paredzēts Līguma 8.a pantā, vispirms jāpalielina vērtības atlaižu summas tiklab iekšējā tirgus nolūkā, kā tāpēc, lai īstenotu mērķi, kam paredzēta Padomes 1969. gada 28. maija Direktīva 69/169/EEK par to, kā saskaņojami noteikumi normatīvajos un administratīvajos aktos attiecībā uz atbrīvojumu no apgrozījuma nodokļa un akcīzes nodokļa par precēm, kas ievestas pārrobežu braucienos [4], kas grozīta ar Direktīvu 89/194/EEK [5], kā norādīts tās otrajā apsvērumā; tā kā iekšējā tirgus izveide nozīmē, ka preces, kas iegādātas, samaksājot nodokli, varēs pārvadāt pāri robežām bez pienākuma papildus maksāt nodokli, un ceļotājiem paredzētās atlaides, kas ir spēkā, tiks atceltas, jo tām vairs nebūs nozīmes;tā kā tāpat jālikvidē visas atšķirības, kādas ir noteikumos, ko piemēro ceļotājiem, kas ierodas dažādās dalībvalstīs;tā kā uz laiku jāparedz atbrīvojumi Īrijai un Dānijas Karalistei sakarā ar ekonomiskajām grūtībām, ko rada vispārējā līmeņa atlaižu piemērošana,IR PIEŅĒMUSI ŠO DIREKTĪVU.1. pantsDirektīvu 69/169/EEK groza šādi.1. Direktīvas 2. pantā no 1991. gada 1. jūlija:- 1. punktā "ECU 390" aizstāj ar "ECU 600",- 2. punktā "ECU 100" aizstāj ar "ECU 150".2. Direktīvas 5. pantā iekļauj šādu punktu un 5., 6. un 7. punktu pārnumurē par 6., 7. un 8. punktu:"5. Attiecībā uz Īriju un Dānijas Karalisti 1. punkta ierobežojumi nekādā gadījumā nevar būt tādi, ka uz personām, kam piemērojami attiecīgie ierobežojumi, var attiecināt kārtību, kas ir izdevīgāka par to, kuru paredz 7.c un 7.d pantā noteiktie limiti. 1. punktā paredzētos ierobežojumus aprēķina ar atsauci uz 2. pantu un 4. panta 1. punkta tabulas II sleju."3. 7.b pantā no 1991. gada 1. jūlija:a) 1. punktā:- a) apakšpunktu aizstāj ar šādu tekstu:- "a) Dānijas Karalistei un Grieķijas Republikai ir tiesības no atbrīvojuma izslēgt preces, kuru vienības vērtība pārsniedz ECU 340",- b) apakšpunktā "ECU 85" aizstāj ar "ECU 95";b) 2. punktā "ECU 85" aizstāj ar "ECU 95".4. Regulas 7.c pantu aizstāj ar šādu tekstu:"7.c pantsAtkāpjoties no 2. panta 1. punkta un 4. panta 1. punkta, Dānijas Karalistei līdz 1991. gada 31. decembrim ir tiesības piemērot šādus daudzuma ierobežojumus attiecībā uz konkrētajām precēm, kuras pēc mazāk nekā 36 stundu uzturēšanās ārpus Dānijas ieved ceļotāji, kas dzīvo Dānijā.Produkti: | |—cigaretes | 100 |—dzērieni, kas iegūti destilācijā, un stiprie alkoholiskie dzērieni, kuru alkohola tilpumkoncentrācija pārsniedz 22 % | Nulle |—alus | 12 litri" |5. Pievieno šādu 7.d pantu:"7.d pantsAtkāpjoties no 2. panta 1. punkta un ievērojot tajā noteikto limitu, Īrijai ir tiesības piemērot 25 litru alus daudzuma limitu attiecībā uz visiem braucējiem, kas ierodas Īrijā līdz 1991. gada 31. decembrim.Atkāpjoties no 2. panta 1. punkta un 4. panta 1. punkta, līdz 1991. gada 31. decembrim Īrijai ir tiesības piemērot šādus limitus attiecībā uz konkrētajām precēm, ko ieveduši ceļotāji no Īrijas pēc mazāk nekā 24 stundu uzturēšanās ārpus Īrijas:a) ceļotājiem no Kopienas, ECU 110,Produkti | |—cigaretes vai | 150 g |—smēķējamā tabaka | 200 g |—dzērieni, kas iegūti destilācijā, un stiprie alkoholiskie dzērieni, kuru alkohola tilpumkoncentrācija pārsniedz 22 %, vai | 3/4 litra |—dzērieni, kas iegūti destilācijā, un stiprie alkoholiskie dzērieni un aperitīvi uz vīna vai spirta bāzes, sakē vai līdzīgi dzērieni, kuru alkohola tilpumkoncentrācija nepārsniedz 22 %; dzirkstošie vīni, stiprinātie vīni un | 1,5 l |—nedzirkstošie vīni [6] | 2,5 l |—alus | 12 l" |2. pants1. Dalībvalstīs stājas spēkā pasākumi, kas vajadzīgi, lai izpildītu šīs direktīvas prasības- attiecībā uz 1. panta 1., 2. un 3. punktu no 1991. gada 1. jūlija,- attiecībā uz 1. panta 4. un 5. punktu dienā, kad [7] šī direktīva izziņota dalībvalstīm.2. Kad dalībvalstis paredz tādus pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarīt šādas atsauces.3. Dalībvalstis dara Komisijai zināmus savu tiesību galvenos noteikumus, ko tās pieņem, lai izpildītu šo direktīvu.3. pantsŠī direktīva ir adresēta dalībvalstīm.Briselē, 1991. gada 27. martāPadomes vārdā —priekšsēdētājsR. Goebbels[1] OV C 245, 26.9.1989., 5. lpp. un OV C 70, 20.3.1990., 6. lpp.[2] OV C 323, 27.12.1989., 119. lpp.[3] OV C 329, 30.12.1989., 59. lpp.[4] OV L 133, 4.6.1969., 6. lpp.[5] OV L 73, 17.3.1989., 47. lpp.[6] "Ceļotājiem no trešajām valstīm piemēro nedzirkstošo vīnu daudzuma limitu, kas paredzēts 4. panta 1. punktā.[7] Šī direktīva ir izziņota dalībvalstīm 1991. gada 8. aprīlī.--------------------------------------------------


title: Komisijas Direktīva 2010/38/ES ( 2010. gada 18. jūnijs ), ar ko groza Padomes Direktīvu 91/414/EEK, lai tajā iekļautu sulfurilfluorīdu kā aktīvo vielu  (Dokuments attiecas uz EEZ )

text:
               19.6.2010

               LV

               Eiropas Savienības Oficiālais Vēstnesis

               L 154/21

         KOMISIJAS DIREKTĪVA 2010/38/ES
   (2010. gada 18. jūnijs),
   ar ko groza Padomes Direktīvu 91/414/EEK, lai tajā iekļautu sulfurilfluorīdu kā aktīvo vielu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Saskaņā ar Direktīvas 91/414/EEK 6. panta 2. punktu Apvienotā Karaliste 2002. gada 29. jūlijā saņēma pieteikumu no Dow AgroScience par aktīvās vielas sulfurilfluorīds iekļaušanu Direktīvas 91/414/EEK I pielikumā. Ar Komisijas Lēmumu 2004/131/EK (2) tika apstiprināts, ka dokumentācija ir “pilnīga”, t. i., principā to var uzskatīt par atbilstīgu Direktīvas 91/414/EEK II un III pielikuma prasībām par datiem un informāciju.

               (2)

               Šīs aktīvās vielas iedarbība uz cilvēku veselību un vidi ir izvērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz lietojuma veidiem, kurus ierosinājis pieteikuma iesniedzējs. Ziņotāja dalībvalsts 2004. gada 29. oktobrī iesniedza novērtējuma ziņojuma projektu.

               (3)

               Pārējās dalībvalstis un Eiropas Pārtikas nekaitīguma iestāde (EFSA) veica novērtējuma ziņojuma salīdzinošu pārskatīšanu un 2009. gada 17. decembrī to iesniedza Komisijai (3). Dalībvalstis un Komisija pārskata ziņojuma projektu pārbaudīja Pārtikas aprites un dzīvnieku veselības pastāvīgajā komitejā, un 2010. gada 12. martā tas tika pabeigts kā Komisijas pārskata ziņojums par sulfurilfluorīdu.

               (4)

               Vairākās veiktajās pārbaudēs konstatēja, ka augu aizsardzības līdzekļi, kas satur sulfurilfluorīdu, kopumā varētu atbilst Direktīvas 91/414/EEK 5. panta 1. punkta a) un b) apakšpunktā un 5. panta 3. punktā paredzētajām prasībām, īpaši attiecībā uz lietojuma veidiem, kas tika pārbaudīti un sīki aprakstīti Komisijas pārskata ziņojumā. Tādēļ ir lietderīgi iekļaut sulfurilfluorīdu minētās direktīvas I pielikumā, lai nodrošinātu, ka atļaujas augu aizsardzības līdzekļiem, kas satur šo aktīvo vielu, visās dalībvalstīs var piešķirt saskaņā ar minētās direktīvas noteikumiem.

               (5)

               Neskarot šo secinājumu, ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā noteikts, ka vielas iekļaušanai I pielikumā var izvirzīt nosacījumus. Attiecībā uz sulfurilfluorīdu ir lietderīgi pieprasīt no pieteikuma iesniedzēja papildu informāciju par malšanas nosacījumiem ražotnēs, kas vajadzīgi, lai nodrošinātu, ka fluorīda jona atliekas graudos nepārsniedz dabisko fona līmeni, informāciju par sulfurilfluorīda koncentrāciju troposfērā un par aplēsēm saistībā ar sulfurilfluorīda noturību atmosfērā.

               (6)

               Neskarot Direktīvā 91/414/EEK noteiktos pienākumus, kas izriet no aktīvās vielas iekļaušanas I pielikumā, pēc iekļaušanas dalībvalstīm jāatvēl sešu mēnešu laikposms pašreizējo pagaidu atļauju pārskatīšanai attiecībā uz augu aizsardzības līdzekļiem, kas satur sulfurilfluorīdu, lai nodrošinātu atbilstību Direktīvā 91/414/EEK, un jo īpaši tās 13. pantā, noteiktajām prasībām un attiecīgajiem I pielikumā izvirzītajiem nosacījumiem. Dalībvalstīm pašreizējās pagaidu atļaujas jāpārveido par pastāvīgām atļaujām, tās jāgroza vai jāatsauc saskaņā ar Direktīvas 91/414/EEK noteikumiem. Atkāpjoties no iepriekš noteiktā termiņa, jāparedz ilgāks laikposms, lai iesniegtu un novērtētu visu III pielikuma dokumentāciju par katra augu aizsardzības līdzekļa katru paredzēto lietojuma veidu atbilstīgi Direktīvā 91/414/EEK noteiktajiem vienotajiem principiem.

               (7)

               Tāpēc ir lietderīgi grozīt Direktīvu 91/414/EEK.

               (8)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstis vēlākais līdz 2011. gada 28. februārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2011. gada 1. marta.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   1.   Vajadzības gadījumā dalībvalstis līdz 2011. gada 28. februārim saskaņā ar Direktīvu 91/414/EEK groza vai atsauc pašreizējās atļaujas augu aizsardzības līdzekļiem, kas satur sulfurilfluorīdu kā aktīvo vielu. Līdz minētajai dienai tās īpaši pārliecinās, ka ir izpildīti minētās direktīvas I pielikuma nosacījumi attiecībā uz sulfurilfluorīdu, izņemot nosacījumus, kas noteikti attiecīgās aktīvās vielas ieraksta B daļā, un ka atļaujas turētājam ir dokumentācija vai piekļuve dokumentācijai, kas atbilst minētās direktīvas II pielikuma prasībām saskaņā ar tās 13. panta 2. punkta nosacījumiem
   2.   Atkāpjoties no 1. punkta, katru atļauto augu aizsardzības līdzekli, kas satur sulfurilfluorīdu kā vienīgo vai vienu no vairākām aktīvajām vielām, kuras tika iekļautas Direktīvas 91/414/EEK I pielikumā vēlākais līdz 2010. gada 31. augustam, dalībvalstis atkārtoti novērtē līdzekli saskaņā ar vienotajiem principiem, kuri noteikti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma sulfurilfluorīda ieraksta B daļu. Pamatojoties uz minēto vērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunktā paredzētajiem nosacījumiem.
   Pēc tam, kad tas ir konstatēts, dalībvalstis rīkojas šādi:

               a)

               ja līdzeklis satur sulfurilfluorīdu kā vienīgo aktīvo vielu, vajadzības gadījumā groza vai atsauc atļauju vēlākais līdz 2012. gada 29. februārim; vai

               b)

               ja līdzeklis satur sulfurilfluorīdu kā vienu no vairākām aktīvajām vielām, vajadzības gadījumā atļauju groza vai atsauc vēlākais līdz 2012. gada 29. februārim vai termiņā, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām attiecīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         4. pants
   Šī direktīva stājas spēkā 2010. gada 1. septembrī.
   5. pants
   Šī direktīva ir adresēta dalībvalstīm.

      Briselē, 2010. gada 18. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 37, 10.2.2004., 34. lpp.

      (3)  The EFSA Journal 2010; 8(1):1441. (66. lpp.), Conclusion on the peer review of the pesticide risk assessment of the active substance sulfuryl fluoride (pabeigts 2009. gada 17. decembrī).

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                  Numurs

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Stāšanās spēkā

                  Iekļaušana ir spēkā līdz

                  Īpaši noteikumi

                  “311

                  Sulfurilfluorīds

                     CAS Nr. 002699-79-8

                     CIPAC Nr. 757

                     Sulfurilfluorīds

                  > 994 g/kg

                  2010. gada 1. novembris

                  2020. gada 31. oktobris

                  A   DAĻA
                  Atļauts lietot profesionāliem lietotājiem tikai kā insekticīdu/nematicīdu (fumigantu) noslēgtās telpās:

                              a)

                              kas ir tukšas; vai

                              b)

                              kurās lietošanas nosacījumi nodrošina, ka iedarbība uz patērētāju ir pieņemama.

                        B   DAĻA
                  Lai īstenotu VI pielikuma vienotos principus, ņem vērā secinājumus pārskata ziņojumā par sulfurilfluorīdu, ko 2010. gada 11. maijā pabeidza Pārtikas aprites un dzīvnieku veselības pastāvīgā komiteja, un jo īpaši tā I un II papildinājumu.
                  Šajā vispārējā novērtējumā dalībvalstīm īpaša uzmanība jāpievērš šādiem aspektiem:

                              —

                              risks, ko rada neorganiskais fluorīds ar piesārņotiem produktiem, piemēram, milti un klijas, kas saglabājas dzirnavu iekārtā malšanas laikā, vai graudi, kurus uzglabā dzirnavu tvertnēs. Ir vajadzīgi pasākumi, lai šādi produkti neiekļūtu pārtikas un barības ķēdē,

                              —

                              risks lietotājiem un darbiniekiem, piemēram, atgriežoties fumigēšanas telpās pēc vēdināšanas. Ir vajadzīgi pasākumi, lai nodrošinātu, ka viņi izmanto elpošanas aparātu vai citu piemērotu personas aizsardzības aprīkojumu,

                              —

                              risks personām, kas atrodas blakus, izveidojot piemērotu slēgto zonu telpām, kur notikusi fumigēšana.

                        Atļaujas nosacījumos vajadzības gadījumā ietver riska mazināšanas pasākumus.
                  Attiecīgās dalībvalstis nodrošina, ka pieteikuma iesniedzējs iesniedz Komisijai papildu informāciju, īpaši apstiprinājuma datus par:

                              —

                              dzirnavu apstrādes nosacījumiem, kas vajadzīgi, lai nodrošinātu, ka fluorīda jona atliekas graudos un klijās nepārsniedz dabisko fona līmeni,

                              —

                              sulfurilfluorīda koncentrāciju troposfērā. Koncentrācijas mērījumus regulāri atjaunina. Analīzē mazākā nosakāmā koncentrācija ir vismaz 0,5 ppt (ekvivalents 2,1 ng sulfurilfluorīda daudzumam m3 troposfērā),

                              —

                              aplēsēm saistībā ar sulfurilfluorīda noturību atmosfērā sliktākā scenārija gadījumā saistībā ar globālās sasilšanas potenciālu (GWP).

                        Dalībvalstis nodrošina, lai pieteikuma iesniedzējs iesniegtu šādu informāciju Komisijai līdz 2012. gada 31. augustam.”

         (1)  Sīkāka informācija par aktīvo vielu identitāti un to specifikācija ir sniegta pārskata ziņojumā.


title: Komisijas Direktīva 2010/56/ES ( 2010. gada 20. augusts ), ar ko groza I pielikumu Padomes Direktīvā 91/414/EEK, lai tajā atkārtoti iekļautu proheksadionu kā darbīgo vielu  Dokuments attiecas uz EEZ

text:
               21.8.2010

               LV

               Eiropas Savienības Oficiālais Vēstnesis

               L 220/71

         KOMISIJAS DIREKTĪVA 2010/56/ES
   (2010. gada 20. augusts),
   ar ko groza I pielikumu Padomes Direktīvā 91/414/EEK, lai tajā atkārtoti iekļautu proheksadionu kā darbīgo vielu
   (Dokuments attiecas uz EEZ)
   EIROPAS KOMISIJA
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Termiņš proheksadiona (iepriekš – proheksadionkalcija) iekļaušanai Direktīvas 91/414/EEK I pielikumā beidzas 2011. gada 31. decembrī. Saskaņā ar 4. pantu Komisijas 2007. gada 27. jūnija Regulā (EK) Nr. 737/2007, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj darbīgo vielu pirmo grupu un izveido šo vielu sarakstu (2), tika iesniegts pieteikums par proheksadiona kā darbīgās vielas atkārtotu iekļaušanu Direktīvas 91/414/EEK I pielikumā minētajā pantā norādītajā termiņā.

               (2)

               Ar Komisijas 2008. gada 28. jūlija Lēmumu 2008/656/EK par pieteikumu atbilstību saistībā ar darbīgo vielu azimsulfurona, azoksistrobīna, fluroksipīra, imazalila, krezoksimmetila, proheksadionkalcija un spiroksamīna atkārtotu iekļaušanu Padomes Direktīvas 91/414/EEK I pielikumā un par attiecīgo iesniedzēju saraksta izveidošanu (3) minētais pieteikums tika atzīts par atbilstīgu.

               (3)

               Regulas (EK) Nr. 737/2007 6. pantā norādītajā termiņā pieteikuma iesniedzējs saskaņā ar Regulas (EK) Nr. 737/2007 6. pantu iesniedza nepieciešamos datus, tiem pievienojot skaidrojumu par katra jauna pētījuma nozīmi.

               (4)

               Ziņotāja dalībvalsts, apspriežoties ar līdzziņotāju dalībvalsti, sagatavoja novērtējuma ziņojumu un 2009. gada 22. maijā to iesniedza Eiropas Pārtikas nekaitīguma iestādei (turpmāk – iestāde) un Komisijai. Minētajā ziņojumā papildus vielas novērtējumam ir iekļauts to pētījumu saraksts, uz kuriem ziņotāja dalībvalsts savā novērtējumā bija balstījusies.

               (5)

               Iestāde informēja pieteikuma iesniedzēju un visas dalībvalstis par novērtējuma ziņojumu un nosūtīja Komisijai saņemtās piezīmes. Turklāt iestāde nodrošināja novērtējuma ziņojumu pieejamību sabiedrībai.

               (6)

               Pēc Komisijas pieprasījuma dalībvalstis un iestāde veica novērtējuma ziņojuma profesionālu pārskatīšanu, un iestāde 2010. gada 6. aprīlī iesniedza Komisijai savus secinājumus par proheksadiona (vērā ņemts variants – proheksadionkalcijs) riska novērtējuma profesionālu pārskatīšanu (4). Dalībvalstis un Komisija pārskatīja novērtējuma ziņojumu un iestādes secinājumus Pārtikas aprites un dzīvnieku veselības pastāvīgajā komitejā, un 2010. gada 9. jūlijā to pabeidza kā Komisijas pārskata ziņojumu par proheksadionu.

               (7)

               Dažādajās pārbaudēs atklājās, ka var paredzēt augu aizsardzības līdzekļu, kuru sastāvā ir proheksadions, vispārēju atbilstību Direktīvas 91/414/EEK 5. panta 1. punkta a) un b) apakšpunktā izklāstītajiem nosacījumiem, īpaši attiecībā uz izmantošanu, kas tika pārbaudīta un sīki aprakstīta Komisijas pārskata ziņojumā. Tāpēc ir lietderīgi proheksadionu no jauna iekļaut Direktīvas 91/414/EEK I pielikumā, lai nodrošinātu, ka arī turpmāk var atļaut augu aizsardzības līdzekļus, kuru sastāvā ir šī darbīgā viela, ja tie ir atbilstīgi minētajai direktīvai.

               (8)

               Pirms darbīgās vielas atkārtotas iekļaušanas Direktīvas 91/414/EEK I pielikumā būtu jāatvēl pietiekams periods, lai dalībvalstīm un ieinteresētajām pusēm dotu iespēju sagatavoties jauno prasību izpildei saistībā ar šo atkārtoto iekļaušanu.

               (9)

               Neskarot ar Direktīvu 91/414/EEK noteiktos pienākumus, kas rodas, darbīgo vielu atkārtoti iekļaujot tās I pielikumā, dalībvalstīm jāatļauj sešus mēnešus pēc atkārtotās iekļaušanas pārskatīt tādu augu aizsardzības līdzekļu atļaujas, kuru sastāvā ir proheksadions, lai pārliecinātos, ka joprojām tiek ievēroti Direktīvā 91/414/EEK, īpaši tās 13. pantā, noteiktās prasības un attiecīgie nosacījumi, kuri minēti minētās direktīvas I pielikumā. Attiecīgi dalībvalstīm jāatjauno atļaujas, izdarot tajās attiecīgus grozījumus, vai tās jānoraida. Atkāpjoties no minētā termiņa, jāparedz garāks periods, lai iesniegtu un novērtētu atjauninātus III pielikumā paredzētos dokumentus par katru augu aizsardzības līdzekli katrai attiecīgai izmantošanai saskaņā ar vienotiem principiem, kas noteikti Direktīvā 91/414/EEK.

               (10)

               Tāpēc ir lietderīgi Direktīvā 91/414/EEK izdarīt attiecīgus grozījumus.

               (11)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza saskaņā ar šīs direktīvas pielikumu.
   2. pants
   Dalībvalstis vēlākais līdz 2012. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2012. gada 1. februāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nolemj, kā izdarāma šāda atsauce.
   3. pants
   1.   Dalībvalstis saskaņā ar Direktīvu 91/414/EEK līdz 2012. gada 31. janvārim vajadzības gadījumā groza vai atsauc pašreizējās tādu augu aizsardzības līdzekļu atļaujas, kuru sastāvā ir proheksadions kā darbīgā viela.
   Līdz šim termiņam tās jo īpaši pārliecinās, ka ir izpildīti minētās direktīvas I pielikumā ietvertie nosacījumi attiecībā uz proheksadionu, izņemot tos nosacījumus, kuri noteikti attiecīgās darbīgās vielas ieraksta B daļā, un ka atļaujas turētājam ir dokumentācija vai piekļuve dokumentācijai atbilstīgi minētās direktīvas II pielikuma prasībām saskaņā ar tās 13. panta nosacījumiem.
   2.   Atkāpjoties no šā panta 1. punkta, katru atļauto augu aizsardzības līdzekli, kura sastāvā ir proheksadions kā vienīgā vai viena no vairākām darbīgajām vielām, kuras visas vēlākais līdz 2011. gada 31. jūlijam tiek iekļautas Direktīvas 91/414/EEK I pielikumā, dalībvalstis vajadzības gadījumā atkārtoti novērtē līdzekļus, ņemot vērā jaunāko zinātnisko un tehnisko informāciju un saskaņā ar Direktīvas 91/414/EEK VI pielikumā paredzētajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta B daļu attiecībā uz proheksadionu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem. Pēc tam, kad noteikšana pabeigta, dalībvalstis vajadzības gadījumā līdz 2015. gada 31. jūlijam groza vai atsauc atļauju.
   3.   Atkāpjoties no šā panta 1. un 2. punkta, katru atļauto augu aizsardzības līdzekli, kura sastāvā ir proheksadions kā viena no vairākām darbīgajām vielām, kuras visas vēlākais līdz 2011. gada 31. jūlijam tiek iekļautas Direktīvas 91/414/EEK I pielikumā un vismaz viena no kurām iekļauta Direktīvas 91/414/EEK I pielikumā laikposmā no 2009. gada 1. janvāra līdz 2011. gada 31. jūlijam, dalībvalstis atkārtoti novērtē līdzekli saskaņā ar Direktīvas 91/414/EEK VI pielikumā paredzētajiem vienotajiem principiem, pamatojoties uz dokumentāciju, kas atbilst minētās direktīvas III pielikuma prasībām, un ņemot vērā minētās direktīvas I pielikuma ieraksta B daļu attiecībā uz proheksadionu. Pamatojoties uz minēto novērtējumu, tās nosaka, vai līdzeklis joprojām atbilst Direktīvas 91/414/EEK 4. panta 1. punkta b), c), d) un e) apakšpunkta nosacījumiem.
   Pēc tam, kad noteikšana pabeigta, dalībvalstis vajadzības gadījumā groza vai atsauc atļauju līdz 2015. gada 31. jūlijam vai līdz datumam, kas šādai grozīšanai vai atsaukšanai noteikts attiecīgajā direktīvā vai direktīvās, ar kurām attiecīgā viela vai vielas ir iekļautas Direktīvas 91/414/EEK I pielikumā, izvēloties vēlāko no šiem datumiem.
   4. pants
   Šī direktīva stājas spēkā 2011. gada 1. augustā.
   5. pants
   Šī direktīva ir adresēta dalībvalstīm.

      Briselē, 2010. gada 20. augustā

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 169, 29.6.2007., 10. lpp.

      (3)  OV L 214, 9.8.2008., 70. lpp.

      (4)  Eiropas Pārtikas nekaitīguma iestāde. Secinājums par darbīgās vielas proheksadiona pesticīda riska profesionālu pārskatīšanu; pēc Eiropas Komisijas pasūtījuma, EFSA Journal, 2010, 8(3):1555.

      PIELIKUMS
      Direktīvas 91/414/EEK I pielikumā 8. rindu aizstāj ar šādu rindu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “8

                     Proheksadions

                        CAS Nr. 127277-53-6 (proheksadionkalcijs)

                        CIPAC Nr. 567 (proheksadions)
                     Nr. 567.020 (proheksadionkalcijs)

                     3,5-diokso-4-propionilcikloheksānkarbonskābe

                     ≥ 890 g/kg
                     (izteikta kā proheksadionkalcijs)

                     2011. gada 1. augusts

                     2021. gada 31. jūlijs

                     A   DAĻA
                     Var atļaut izmantot tikai kā augu augšanas regulatoru.
                     B   DAĻA
                     Lai īstenotu vienotos VI pielikuma principus, ņem vērā pārskata ziņojuma secinājumus par prokeksadionu, un jo īpaši tā I un II papildinājumu, ko 2010. gada 9. jūlijā pabeidza Pārtikas aprites un dzīvnieku veselības pastāvīgā komiteja.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Direktīva 2009/46/EK ( 2009. gada 24. aprīlis), ar kuru groza Eiropas Parlamenta un Padomes Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem (Dokuments attiecas uz EEZ)

text:
               30.4.2009

               LV

               Eiropas Savienības Oficiālais Vēstnesis

               L 109/14

      KOMISIJAS DIREKTĪVA 2009/46/EK
   (2009. gada 24. aprīlis),
   ar kuru groza Eiropas Parlamenta un Padomes Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 12. decembra Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (1), un jo īpaši tās 20. panta 1. punkta pirmo teikumu,
   tā kā:

               (1)

               Kopš Direktīvas 2006/87/EK pieņemšanas 2006. gada decembrī ir saskaņoti Reinas Kuģu inspekcijas noteikumi atbilstoši 22. pantam Pārskatītajā konvencijā par kuģošanu Reinā. Tāpēc ir attiecīgi jāgroza Direktīva 2006/87/EK.

               (2)

               Jānodrošina, ka Kopienas kuģošanas sertifikāts un kuģošanas sertifikāts, ko izdod saskaņā ar Reinas Kuģu inspekcijas noteikumiem, tiek izsniegti, pamatojoties uz tehniskajām prasībām, kas garantē līdzvērtīgu drošības pakāpi.

               (3)

               Ir jāiekļauj noteikumi (līdzvērtīgi tiem, kas paredzēti Reinas Kuģu inspekcijas noteikumos) attiecībā uz to dzinēju uzstādīšanu un lietošanas kontroli, uz kuriem attiecas Eiropas Parlamenta un Padomes 1997. gada 16. decembra Direktīva 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai (2).

               (4)

               Lai izvairītos no konkurences izkropļojumiem un atšķirīga drošības līmeņa, Direktīvas 2006/87/EK grozījumi jāievieš pēc iespējas drīzāk.

               (5)

               Šajā direktīvā paredzētie pasākumi ir saskaņā ar tās komitejas atzinumu, kas minēta 7. pantā Padomes 1991. gada 16. decembra Direktīvā 91/672/EEK par savstarpēju atzīšanu attiecībā uz valstu izdotām kuģu vadīšanas apliecībām kravu un pasažieru pārvadājumiem pa iekšējiem ūdensceļiem (3),

         IR PIEŅĒMUSI ŠO DIREKTĪVU.
   1. pants
   Direktīvas 2006/87/EK I pielikuma 3. nodaļā ierakstu attiecībā uz Itālijas Republiku aizstāj ar šādu:

      “Itālijas Republika

      Visi valsts kuģojamie ūdensceļi.”

   2. pants
   Direktīvas 2006/87/EK II pielikumu groza, kā noteikts šīs direktīvas I pielikumā.
   3. pants
   Direktīvas 2006/87/EK V pielikumu groza, kā noteikts šīs direktīvas II pielikumā.
   4. pants
   Dalībvalstis, kurām ir Direktīvas 2006/87/EK 1. panta 1. punktā minētie iekšējie ūdensceļi, ievieš normatīvos un administratīvos aktus, kas vajadzīgi, lai šo direktīvu izpildītu vēlākais 2009. gada 30. jūnijā. Dalībvalstis par to tūlīt informē Komisiju.
   Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.
   5. pants
   Šī direktīva stājas spēkā dienā, kad to publicē Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm, kam ir Direktīvas 2006/87/EK 1. panta 1. punktā minētie iekšējie ūdensceļi.

      Briselē, 2009. gada 24. aprīlī

            Komisijas vārdā —

            priekšsēdētāja vietnieks

         Antonio TAJANI

      (1)  OV L 389, 30.12.2006., 1. lpp.

      (2)  OV L 59, 27.2.1998., 1. lpp.

      (3)  OV L 373, 31.12.1991., 29. lpp.

      I PIELIKUMS

                  1.

                  Satura rādītāju groza šādi:

                              a)

                              8.a NODAĻAS nosaukums ir šāds:

                              b)

                              pēc 8.a NODAĻAS nosaukuma iekļauj šādus pantus attiecībā uz 8.a nodaļu:

                                          “8.a.01. pants. —

                                       Definīcijas

                                          8.a.02. pants. —

                                       Vispārīgi noteikumi

                                          8.a.03. pants. —

                                       Atzīti tipa apstiprinājumi

                                          8.a.04. pants. —

                                       Uzstādīšanas pārbaude un starpposma un īpašā pārbaude

                                          8.a.05. pants. —

                                       Tehniskie dienesti”;

                              c)

                              pielikuma 10.03.a panta nosaukumu aizstāj ar šādu:

                                       “Pastāvīgi uzstādītas ugunsdzēšanas sistēmas kajīšu telpu, stūres māju un pasažieru telpu aizsardzībai”;

                              d)

                              pielikuma 10.03.b panta nosaukumu aizstāj ar šādu:

                                       “Pastāvīgi uzstādītas ugunsdzēšanas sistēmas mašīntelpu, katlu telpu un sūkņu telpu aizsardzībai”;

                              e)

                              pēc 24.07. panta iekļauj šādu nosaukumu:

                                          “24.08. pants. –

                                       Pārejas noteikums 2.18. pantam”;

                              f)

                              pēc 24.a.04. panta iekļauj šādu nosaukumu:

                                          “24.a.05. pants. –

                                       Pārejas noteikums 2.18. pantam”;

                              g)

                              pēc II PIELIKUMA iekļauj šādus papildinājumus:

                                          “III PAPILDINĀJUMS. –

                                       UNIKĀLA EIROPAS KUĢA IDENTIFIKĀCIJAS NUMURA PARAUGS

                                             IV PAPILDINĀJUMS. –

                                       DATI KUĢA IDENTIFIKĀCIJAI

                                             V PAPILDINĀJUMS. –

                                       DZINĒJA PARAMETRU PROTOKOLS”.

                  2.

                  Pielikuma 1.01. pantu groza šādi:

                              a)

                              panta 52. punktu aizstāj ar šādu:
                              “52.   “pulcēšanās zonas”: kuģa zonas, kuras ir īpaši aizsargātas un kurās pasažieri pulcējas apdraudējuma gadījumā;”;

                              b)

                              panta 76. punktu aizstāj ar šādu:
                              “76.   “iegrime (T)”: vertikālais attālums metros starp korpusa zemāko punktu, neņemot vērā ķīli vai citu piestiprinātu aprīkojumu, un maksimālās iegrimes līniju;”;

                              c)

                              pēc 76. punkta iekļauj 76.a) punktu:
                              “76a.   “vispārējā iegrime (TOA)”: vertikālais attālums metros starp korpusa zemāko punktu, ieskaitot ķīli vai citu piestiprinātu aprīkojumu, un maksimālās iegrimes līniju;”;

                              d)

                              pēc 97. punkta iekļauj 97.a) un 97.b) punktu:
                              “97a.   “navigācijas gaismas”: navigācijas uguņi kuģa identificēšanai”;
                              “97b.   “gaismas signāli”: gaismas vizuālo vai skaņas signālu papildināšanai;”.

                  3.

                  Pielikuma 2.07. panta 1. punktu aizstāj ar šādu:

                              “1.

                              Kuģa īpašnieks vai viņa pārstāvis kompetentajai iestādei dara zināmas jebkādas izmaiņas kuģa nosaukumā vai īpašuma tiesībās, jebkādus pārmērījumus un jebkādas izmaiņas reģistrācijā vai attiecībā uz ostu, kurā kuģis reģistrēts, un nosūta Kopienas sertifikātu šai iestādei, lai tajā veiktu attiecīgos grozījumus.”

                  4.

                  Pielikuma 7.04. pantu groza šādi:

                              a)

                              panta 3. iedaļu aizstāj ar šādu:

                                          “3.

                                          Uzrāda kuģim piešķirtā dzinējspēka aksiālās slodzes virzienu un dzenskrūves vai galveno dzinēju rotācijas ātrumu.”;

                              b)

                              panta 9. iedaļas otro frāzi aizstāj ar šādu:
                              “1.–8. iedaļā noteiktās prasības piemēro mutatis mutandis, ņemot vērā specifiskos raksturlielumus un iekārtojumus, kādi izvēlēti iepriekš minētajām aktīvajām stūrēšanas un dzinējspēka iekārtām. Pēc analoģijas ar 2. iedaļu katru iekārtu vada, izmantojot sviru, ko virza pa loku vertikālā plaknē, kura ir aptuveni paralēla iekārtas aksiālās slodzes virzienam. Sviras pozīcija skaidri norāda aksiālās slodzes virzienu, kas iedarbojas uz kuģi.
                              Ja stūres dzenskrūvi vai cikloidālo dzenskrūvju sistēmas nevada, izmantojot sviras, tad pārbaudes iestāde var atļaut atkāpes no 2. iedaļas. Šīs atkāpes norāda Kopienas sertifikāta 52. ailē.”

                  5.

                  Pēc 8. nodaļas iekļauj 8.a nodaļu:
                  “8.a   NODAĻA

                     GĀZVEIDA UN DAĻIŅVEIDA PIESĀRŅOTĀJU EMISIJA NO DĪZEĻDZINĒJIEM

                     8.a.01. pants

                     Definīcijas

                  Šajā nodaļā:

                              1.

                              “dzinējs” ir dzinējs, kas darbojas pēc kompresijaizdedzes principa (dīzeļdzinējs);

                              1.a)

                              “virzošais dzinējs” ir dzinējs Direktīvas 97/68/EK (1) 2. pantā definētā iekšējo ūdensceļu kuģa piedziņai;

                              1.b)

                              “palīgdzinējs” ir dzinējs, kas izmantojams citiem lietojumiem, kuri nav saistīti ar kuģa piedziņu;

                              1.c)

                              “nomaiņas dzinējs” ir lietots dzinējs, kam veikts kapitālais remonts un kas paredzēts, lai nomainītu konkrētajā brīdī darbojošos dzinēju, un kam ir tāda pati konstrukcija (vienrindas dzinējs, V veida dzinējs) kā nomaināmajam dzinējam, tāds pats cilindru skaits un kura jauda un apgriezienu skaits neatšķiras vairāk kā par 10 % no nomaināmā dzinēja jaudas un apgriezienu skaita;

                              2.

                              “tipa apstiprinājums” ir grozītās Direktīvas 97/68/EK 2. panta 2. ievilkumā definētā procedūra, kurā dalībvalsts apliecina, ka dzinēja tips vai dzinēju saime attiecībā uz dzinēja(-u) radīto gāzveida un daļiņveida piesārņotāju emisiju atbilst attiecīgajām tehniskajām prasībām;

                              3.

                              “uzstādīšanas pārbaude” ir procedūra, kurā kompetentā iestāde pārliecinās, ka, pat ja uz kuģa uzstādītajam dzinējam kopš tipa apstiprinājuma izdošanas ir veikti kādi pārveidojumi vai pielāgojumi attiecībā uz gāzveida un daļiņveida piesārņotāju emisijas līmeni, attiecīgais dzinējs joprojām atbilst šīs nodaļas tehniskajām prasībām;

                              4.

                              “starpposma pārbaude” ir procedūra, kurā kompetentā iestāde pārliecinās, ka, pat ja kuģa dzinējam kopš uzstādīšanas pārbaudes ir veikti kādi pārveidojumi vai pielāgojumi attiecībā uz gāzveida un daļiņveida piesārņotāju emisijas līmeni, attiecīgais dzinējs joprojām atbilst šīs nodaļas tehniskajām prasībām;

                              5.

                              “īpašā pārbaude” ir procedūra, kurā kompetentā iestāde pārliecinās, ka pēc būtiskiem ar gāzveida un daļiņveida piesārņotāju emisiju līmeni saistītiem kuģa dzinēja pārveidojumiem attiecīgais dzinējs joprojām atbilst šīs nodaļas tehniskajām prasībām;

                              6.

                              (paliek anulēts);

                              7.

                              “dzinēju saime” ir ražotāja noteikta tādu dzinēju grupa, kuriem, ņemot vērā to konstrukciju, ir gaidāmi līdzīgi gāzveida un daļiņveida piesārņotāju izplūdes emisiju raksturlielumi tiem, kas definēti grozītās Direktīvas 97/68/EK 2. panta 4. ievilkumā, un kuri atbilst noteikumu prasībām saskaņā ar 8.a.03. pantu;

                              8.

                              (paliek anulēts);

                              9.

                              (paliek anulēts);

                              10.

                              (paliek anulēts);

                              11.

                              “ražotājs”, kas definēts grozītās Direktīvas 97/68/EK 2. pantā, ir persona vai struktūra, kas atbild apstiprinātājiestādei par visiem tipa apstiprināšanas procesa aspektiem un par ražojuma atbilstības nodrošināšanu. Nav būtiski, vai persona vai struktūra ir tieši iesaistīta visos dzinēja izgatavošanas posmos;

                              12.

                              (paliek anulēts);

                              13.

                              (paliek anulēts);

                              14.

                              (paliek anulēts);

                              15.

                              (paliek anulēts);

                              16.

                              “dzinēja parametru protokols” ir dokuments, kurš atbilst V pielikumam un kurā pienācīgi reģistrē visus parametrus un izmaiņas, ieskaitot sastāvdaļas un dzinēja iestatījumus, kas ietekmē dzinēja radīto gāzveida un daļiņveida piesārņotāju emisijas līmeni;

                              17.

                              “dzinēja ražotāja norādījumi par to sastāvdaļu un dzinēja parametru uzraudzību, kuri saistīti ar izplūdes gāzēm” ir dokuments, kas izstrādāts, lai īstenotu uzstādīšanas pārbaudi un starpposma vai īpašās pārbaudes.

                     8.a.02. pants

                     Vispārīgi noteikumi

                              1.

                              Neskarot Direktīvā 97/68/EK iestrādātās prasības, šīs nodaļas noteikumus piemēro visiem tiem iekšējo ūdensceļu kuģos vai šādu kuģu mehānismos uzstādītiem dzinējiem, kuru nomināljauda ir lielāka nekā 19 kW.

                              2.

                              Dzinējiem jāatbilst Direktīvas 97/68/EK prasībām.

                              3.

                              To, vai ir izpildīta prasība nepārsniegt piemērojamās pakāpes izplūdes gāzu emisijas robežvērtības, nosaka, pamatojoties uz tipa apstiprinājumu saskaņā ar 8.a.03. pantu.

                              4.

                              Uzstādīšanas pārbaudes:

                                          a)

                                          pēc dzinēja uzstādīšanas uz kuģa, bet pirms tā nodošanas ekspluatācijā veic uzstādīšanas pārbaudi. Pēc šīs pārbaudes, kas ir daļa no kuģa sākotnējās pārbaudes vai attiecīgajam uzstādītajam dzinējam atbilstīgas īpašās pārbaudes, dzinēju vai nu reģistrē pirmo reizi izsniedzamā Kopienas sertifikātā, vai arī veic izmaiņas esošajā Kopienas sertifikātā;

                                          b)

                                          pārbaudes iestāde var neveikt uzstādīšanas pārbaudi atbilstoši a) apakšpunktam, ja dzinējs, kura nomināljauda PN ir mazāka nekā 130 kW, tiek nomainīts ar dzinēju, uz kuru attiecas tas pats tipa apstiprinājums. Priekšnoteikums ir tāds, ka kuģa īpašniekam vai viņa pilnvarotam pārstāvim ir pienākums informēt pārbaudes iestādi par dzinēja nomaiņu un iesniegt tipa apstiprinājuma dokumenta kopiju un datus par jaunā uzstādītā dzinēja identifikācijas numuru. Pārbaudes iestāde veic attiecīgus grozījumus Kopienas sertifikātā (sal. ar 52. aili).

                              5.

                              Dzinēja starpposma pārbaudes veic saistībā ar periodisko pārbaudi atbilstoši 2.09. pantam.

                              6.

                              Pēc ikviena būtiska dzinēja pārveidojuma, ja šādi pārveidojumi var ietekmēt gāzveida un daļiņveida piesārņotāju emisiju no dzinēja, vienmēr jāveic īpašā pārbaude.

                              6.a)

                              Pārbaužu rezultātus atbilstoši 8.a.02. panta 4.–6. iedaļai reģistrē dzinēja parametru protokolā.

                              7.

                              Pārbaudes iestāde Komisijas sertifikāta 52. ailē norāda visu to dzinēju tipa apstiprinājumu numurus un identifikācijas numurus, kuri uzstādīti uz kuģa un kuriem piemēro šīs nodaļas prasības. Attiecībā uz dzinējiem, uz kuriem attiecas Direktīvas 97/68/EK 9. panta 4. punkta a) apakšpunkts, pietiek, ja norāda tikai identifikācijas numuru.

                              8.

                              Lai izpildītu uzdevumus saskaņā ar šo nodaļu, kompetentā iestāde var nolīgt tehnisko dienestu.

                     8.a.03. pants

                     Atzīti tipa apstiprinājumi

                              1.

                              Turpmāk minētos tipa apstiprinājumus atzīst ar nosacījumu, ka dzinēja lietojums ir norādīts attiecīgajā tipa apstiprinājumā:

                                          a)

                                          tipa apstiprinājumi saskaņā ar Direktīvu 97/68/EK;

                                          b)

                                          tipa apstiprinājumi, kas saskaņā ar Direktīvu 97/68/EK (2) ir atzīti par līdzvērtīgiem.

                              2.

                              Uz kuģa pieejamā vietā par katru apstiprināta tipa dzinēju glabā šādus dokumentus vai to kopijas:

                                          a)

                                          tipa apstiprinājuma dokuments;

                                          b)

                                          dzinēja ražotāja norādījumi par to sastāvdaļu un dzinēja parametru uzraudzību, kuri saistīti ar izplūdes gāzēm;

                                          c)

                                          dzinēja parametru protokols.

                     8.a.04. pants

                     Uzstādīšanas pārbaude un starpposma un īpašā pārbaude

                              1.

                              Uzstādīšanas pārbaudes laikā atbilstoši 8.a.02. panta 4. iedaļai un starpposma pārbaužu laikā atbilstoši 8.a.02. panta 5. iedaļai, un īpašo pārbaužu laikā atbilstoši 8.a.02. panta 6. iedaļai kompetentā iestāde pārbauda pašreizējo dzinēja stāvokli, ņemot vērā sastāvdaļas, pielāgojumus un parametrus, kas precizēti norādījumos atbilstoši 8.a.01. panta 17. iedaļai.
                              Ja iestāde konstatē, ka dzinējs neatbilst apstiprinātajam dzinēja tipam vai apstiprinātajai dzinēju saimei, tā var:

                                          a)

                                          pieprasīt, lai:

                                                      aa)

                                                      tiek veikti pasākumi dzinēja atbilstības atjaunošanai;

                                                      bb)

                                                      tiek veikti attiecīgi grozījumi tipa apstiprinājuma dokumentā;

                                          b)

                                          dot rīkojumu izmērīt faktiskās emisijas.

                                    Ja dzinēja atbilstība netiek atjaunota vai tipa apstiprinājuma dokumentā nav veikti attiecīgi grozījumi vai ja mērījumi liecina par neatbilstību emisiju robežvērtībām, kompetentā iestāde atsakās izdot Kopienas sertifikātu vai atsauc jebkuru jau izdotu Kopienas sertifikātu.

                              2.

                              Veicot uzstādīšanas pārbaudi un starpposma vai īpašās pārbaudes, dzinējiem ar izplūdes gāzu pēcapstrādes sistēmām pārbauda, vai šīs sistēmas darbojas pareizi.

                              3.

                              Pārbaudes atbilstoši 1. iedaļai veic, pamatojoties uz dzinēja ražotāja norādījumiem par to sastāvdaļu un dzinēja parametru uzraudzību, kuri saistīti ar izplūdes gāzu emisiju. Norādījumos, kas jāizstrādā ražotājam un jāapstiprina kompetentajai iestādei, norāda ar izplūdi saistītās sastāvdaļas, kā arī pielāgojumus un parametrus, pēc kuriem var noteikt, vai tiek pastāvīgi ievērotas izplūdes gāzu emisijas robežvērtības. Norādījumos iekļauj vismaz šādu informāciju:

                                          a)

                                          dzinēja tips un, ja vajadzīgs, dzinēju saime, norādot nomināljaudu un nominālo apgriezienu skaitu;

                                          b)

                                          to sastāvdaļu un dzinēja parametru uzskaitījums, kuri ietekmē izplūdes gāzu emisiju;

                                          c)

                                          nepārprotamas pazīmes, pēc kurām nosaka pieļaujamās sastāvdaļas, kas ietekmē izplūdes gāzu emisiju (piemēram, daļu numuri, kas norādīti uz sastāvdaļām);

                                          d)

                                          dzinēja parametri, kas ietekmē izplūdes gāzu emisiju, piemēram, iestatīšanas diapazoni iesmidzināšanas laikiestatei, pieļaujamā dzesēšanas ūdens temperatūra, maksimālais izplūdes gāzu pretspiediens utt.

                                    Attiecībā uz dzinējiem, kas aprīkoti ar izplūdes gāzu pēcapstrādes sistēmām, norādījumos ietver arī procedūras, ar kurām pārbauda, vai izplūdes gāzu pēcapstrādes iekārta darbojas efektīvi.

                              4.

                              Dzinēju uzstādīšana uz kuģiem atbilst ierobežojumiem, kas noteikti tipa apstiprinājuma darbības jomā. Turklāt ieplūdes zemspiediens un izplūdes gāzu pretspiediens nepārsniedz vērtības, kas norādītas apstiprinātajam dzinējam.

                              5.

                              Ja dzinēji, ko uzstāda uz kuģa, pieder pie dzinēju saimes, nedrīkst veikt atkārtotus pielāgojumus vai pārveidojumus, kas varētu nelabvēlīgi ietekmēt izplūdes gāzu un daļiņu emisiju vai kas neatbilst ierosinātajam pielāgojumu diapazonam.

                              6.

                              Ja pēc tipa apstiprināšanas jāveic atkārtoti dzinēja pielāgojumi vai pārveidojumi, tie ir precīzi jāreģistrē dzinēju parametru protokolā.

                              7.

                              Ja uzstādīšanas un starpposma pārbaužu rezultāti liecina, ka uz kuģa uzstādītie dzinēji attiecībā uz parametriem, sastāvdaļām un regulējamiem elementiem atbilst 8.a.01. panta 17. iedaļai atbilstīgos norādījumos izklāstītajām specifikācijām, tad var pieņemt, ka arī dzinēju izplūdes gāzu un daļiņu emisija atbilst galvenajām robežvērtībām.

                              8.

                              Ja dzinējam ir piešķirts tipa apstiprinājums, kompetentā iestāde pēc saviem ieskatiem var samazināt uzstādīšanas pārbaudes vai starpposma pārbaudes apjomu saskaņā ar šiem noteikumiem. Tomēr vismaz vienam cilindram vai vienam dzinējam no dzinēju saimes veic pilnu pārbaudi, un tās apjomu var samazināt tikai tad, ja ir iemesls uzskatīt, ka visu pārējo cilindru vai dzinēju darbības rādītāji ir līdzīgi pārbaudāmā cilindra vai dzinēja darbības rādītājiem.

                     8.a.05. pants

                     Tehniskie dienesti

                              1.

                              Tehniskajiem dienestiem jāatbilst Eiropas standartam par vispārīgajām prasībām testēšanas un kalibrēšanas laboratoriju kompetencei (EN ISO/IEC 17025:2000), pienācīgi ņemot vērā šādus nosacījumus:

                                          a)

                                          dzinēju ražotājus nevar atzīt par tehniskajiem dienestiem;

                                          b)

                                          šīs nodaļas nolūkos tehniskais dienests ar kompetentās iestādes atļauju var izmantot iekārtas ārpus tā testēšanas laboratorijas;

                                          c)

                                          ja to pieprasa kompetentā iestāde, tehniskie dienesti pierāda, ka tie ir atzīti, lai varētu veikt šajā punktā aprakstītā veida darbības Eiropas Savienībā;

                                          d)

                                          trešo valstu dienesti var būt atzīti tehniskie dienesti tikai tad, ja ir noslēgts divpusējs vai daudzpusējs nolīgums starp Kopienu un attiecīgo trešo valsti.

                              2.

                              Dalībvalstis dara Komisijai zināmus to tehnisko dienestu nosaukumus un adreses, kuri kopā ar to kompetentajām valsts iestādēm ir atbildīgi par šīs nodaļas piemērošanu. Komisija minēto informāciju dara pieejamu dalībvalstīm.

                  6.

                  Pielikuma 10.03.a panta nosaukumu aizstāj ar šādu:

                     “Pastāvīgi uzstādītas ugunsdzēšanas sistēmas kajīšu telpu, stūres māju un pasažieru telpu aizsardzībai”.

                  7.

                  Pielikuma 10.03.b panta nosaukumu aizstāj ar šādu:

                     “Pastāvīgi uzstādītas ugunsdzēšanas sistēmas mašīntelpu, katlu telpu un sūkņu telpu aizsardzībai”.

                  8.

                  Pielikuma 15.06. panta 5. iedaļas a) punktu aizstāj ar šādu:

                              “a)

                              to brīvajam platumam ir jābūt vismaz 0,80 m. Ja tie ved uz telpām, ko lieto vairāk nekā 80 pasažieru, tiem jāatbilst 3. iedaļas d) un e) punktā minētajiem noteikumiem par to izeju platumu, kuras ved uz savienojošajiem koridoriem;”.

                  9.

                  Pielikuma 15.06. panta 8. iedaļu groza šādi:

                              a)

                              iedaļas e) punktu aizstāj ar šādu:

                                          “e)

                                          ja telpā, kurā ir pulcēšanās zona, atrodas stacionāri sēdekļi vai soli, tad, kopējo pulcēšanās zonu laukumu aprēķinot saskaņā ar a) punktu, attiecīgais personu skaits nav jāņem vērā. Tomēr to cilvēku skaits, kas ņemts vērā konkrētās telpas stacionāro sēdekļu vai solu aprēķinā, nedrīkst pārsniegt to cilvēku skaitu, kam šajā telpā ir pieejama pulcēšanās zona;”;

                              b)

                              iedaļas f) punktu aizstāj ar šādu:

                                          “f)

                                          dzīvības glābšanas ierīcēm jābūt viegli pieejamām no evakuācijas zonām;”;

                              c)

                              iedaļas g) punktu aizstāj ar šādu:

                                          “g)

                                          jābūt iespējai droši evakuēt cilvēkus no šīm evakuācijas zonām, izmantojot jebkuru kuģa sānu;”;

                              d)

                              iedaļas h) punktu aizstāj ar šādu:

                                          “h)

                                          pulcēšanās zonām jāatrodas virs robežlīnijas;”;

                              e)

                              iedaļas i) punktu aizstāj ar šādu:

                                          “i)

                                          pulcēšanās un evakuācijas zonas kā tādas ir jānorāda drošības plānā, un kuģī par tām jābūt izliktām attiecīgajām zīmēm;”;

                              f)

                              iedaļas j) punktu aizstāj ar šādu:

                                          “j)

                                          d) un e) punkta noteikumi attiecas arī uz brīvajiem klājiem, kur noteiktas pulcēšanās zonas;”;

                              g)

                              iedaļas l) punktu aizstāj ar šādu:

                                          “l)

                                          tomēr visos gadījumos, kad piemēroti e), j) un k) punktā minētie samazinājumi, kopējai platībai saskaņā ar a) punktu jābūt pietiekamai vismaz 50 % no maksimāli pieļaujamā pasažieru skaita.”

                  10.

                  Pielikuma 15.08. panta 6. iedaļu aizstāj ar šādu:

                              “6.

                              Jābūt pieejamai sateču atsūknēšanas sistēmai ar pastāvīgi uzstādītu cauruļvadu sistēmu.”

                  11.

                  Tabulu 24.02. panta 2. iedaļā groza šādi:

                              a)

                              ierakstu, kas attiecas uz 7.02. panta 5. iedaļu, aizstāj ar ierakstu, kas attiecas uz 7.02. panta 6. iedaļu;

                              b)

                              pēc ieraksta, kas attiecas uz 7.04. panta 2. iedaļu, iekļauj šādus ierakstus:

                                          “3. iedaļa

                                          Displejs

                                          Ja nav stūres mājas, kas konstruēta viena cilvēka veiktai radara navigācijai: N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra

                                          9. iedaļas trešais teikums

                                          Vadība, izmantojot sviru

                                          N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra

                                          ceturtais teikums

                                          Skaidri norāda aksiālās slodzes virzienu

                                          N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra”

                              c)

                              ierakstu, kas attiecas uz 8.02. panta 4. iedaļu, aizstāj ar šādu:

                                          “4. iedaļa

                                          Cauruļu savienojumu pārbaude

                                          N.R.C., vēlākais, izsniedzot vai atjaunojot Kopienas sertifikātu pēc 2025. gada 1. janvāra”

                              d)

                              pēc ieraksta, kas attiecas uz 8.02. panta 4. iedaļu, iekļauj šādus ierakstus:

                                          “5. iedaļa

                                          Apvalkā ieslēgta cauruļvadu sistēma

                                          N.R.C., vēlākais, izsniedzot vai atjaunojot Kopienas sertifikātu pēc 2025. gada 1. janvāra

                                          6. iedaļa

                                          Dzinēja daļu izolācija

                                          N.R.C., vēlākais, izsniedzot vai atjaunojot Kopienas sertifikātu”

                              e)

                              ieraksts, kas attiecas uz 8.05. panta 9. iedaļas pirmo teikumu, kļūst par ierakstu, kas attiecas uz 8.05. panta 9. iedaļas otro teikumu;

                              f)

                              pēc ieraksta, kas attiecas uz 8.05. panta 13. iedaļu, iekļauj šādus ierakstus:

                                          “8.06.

                                          Smēreļļu tvertnes, caurules un piederumi

                                          N.R.C., vēlākais, izsniedzot vai atjaunojot Kopienas sertifikātu pēc 2045. gada 1. janvāra

                                          8.07.

                                          Tvertnes eļļām, ko izmanto elektroenerģijas pārvades sistēmās, vadības un aktivēšanas sistēmās, apkures sistēmās, caurulēs un piederumos

                                          N.R.C., vēlākais, izsniedzot vai atjaunojot Kopienas sertifikātu pēc 2045. gada 1. janvāra”

                              g)

                              ierakstu, kas attiecas uz 8.a nodaļu, aizstāj ar šādu:

                                          “8.a NODAĻA

                                          8.a.02. panta 2. un 3. iedaļa

                                          Atbilstība prasībām/izplūdes gāzu emisijas robežvērtībām

                                          Noteikumi nav piemērojami:

                                                      a)

                                                      dzinējiem, kas uzstādīti pirms 2003. gada 1. janvāra; un

                                                      b)

                                                      nomaiņas dzinējiem, kas līdz 2011. gada 31. decembrim uzstādīti uz kuģiem, kuri tika ekspluatēti 2002. gada 1. janvārī.

                                                Dzinējiem, kas uzstādīti:

                                                      a)

                                                      uz kuģiem laikā no 2003. gada 1. janvāra līdz 2007. gada 1. jūlijam, piemēro Direktīvas 97/68/EK XIV pielikumā minētās izplūdes gāzu robežvērtības;

                                                      b)

                                                      uz kuģiem vai kuģa mehānismos pēc 2007. gada 30. jūnija, piemēro Direktīvas 97/68/EK XV pielikumā minētās izplūdes gāzu robežvērtības.

                                                Šādām dzinēju kategorijām noteiktās prasības uzskata par līdzvērtīgām:

                                                      aa)

                                                      V virzošie dzinēji un palīgdzinēji, kuru jauda ir lielāka par 560 kW; un

                                                      bb)

                                                      D, E, F, G, H, I, J, K palīgdzinēji, kam piemēro Direktīvu 97/68/EK.”

                              h)

                              ierakstu, kas attiecas uz 9.15. panta 9. iedaļu, aizstāj ar ierakstu, kas attiecas uz 9.15. panta 10. iedaļu;

                              i)

                              pēc nosaukuma “15. NODAĻA” iekļauj šādu ierakstu:

                                          “15.01. panta 1. iedaļas c) punkts

                                          8.08. panta 2. iedaļas otrā teikuma nepiemērošana

                                          N.R.C., vēlākais, izsniedzot vai atjaunojot Kopienas sertifikātu pēc 2007. gada 1. janvāra”

                              j)

                              ierakstu, kas attiecas uz 15.01. panta 1. iedaļas d) punktu, aizstāj ar šādu:

                                          “d)

                                          9.14. panta 3. iedaļas otrā teikuma nepiemērošana attiecībā uz nominālspriegumu, kas pārsniedz 50 V

                                          N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra”

                  12.

                  Tabulu 24.06. panta 5. iedaļā groza šādi:

                              a)

                              pēc ieraksta, kas attiecas uz 7.02. panta 2. iedaļu, iekļauj šādus ierakstus:

                                          “7.04. panta 3. iedaļa

                                          Displejs

                                          Ja nav stūres mājas, kas konstruēta viena cilvēka veiktai radara navigācijai: N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra

                                          1.4.2007.

                                          9. iedaļas trešais teikums

                                          Vadība, izmantojot sviru

                                          N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra

                                          1.4.2007.

                                          ceturtais teikums

                                          Dzinēja turbīnas virziena norādīšanas aizliegums

                                          N.R.C., vēlākais, izsniedzot vai atjaunojot Kopienas sertifikātu pēc 2010. gada 1. janvāra

                                          1.4.2007.”

                              b)

                              ierakstu, kas attiecas uz 8.02. panta 4. iedaļu, aizstāj ar šādu:

                                          “8.02. panta 4. iedaļa

                                          Cauruļu savienojumu pārbaude

                                          N.R.C., vēlākais, izsniedzot vai atjaunojot Kopienas sertifikātu pēc 2025. gada

                                          1.4.2007.”

                              c)

                              pēc ieraksta, kas attiecas uz 8.02. panta 4. iedaļu, iekļauj šādus ierakstus:

                                          “5. iedaļa

                                          Apvalkā ieslēgta cauruļvadu sistēma

                                          N.R.C., vēlākais, izsniedzot vai atjaunojot Kopienas sertifikātu pēc 2025. gada 1. janvāra

                                          1.4.2007.

                                          6. iedaļa

                                          Dzinēja daļu izolācija

                                          N.R.C., vēlākais, izsniedzot vai atjaunojot Kopienas sertifikātu pēc 2025. gada 1. janvāra

                                          1.4.2003.”

                              d)

                              ieraksts, kas attiecas uz 8.05. panta 9. iedaļas pirmo teikumu, kļūst par ierakstu, kas attiecas uz 8.05. panta 9. iedaļas otro teikumu;

                              e)

                              pēc ieraksta, kas attiecas uz 8.05. panta 13. iedaļu, iekļauj šādus ierakstus:

                                          “8.06.

                                          Smēreļļu tvertnes, caurules un piederumi

                                          N.R.C., vēlākais, izsniedzot vai atjaunojot Kopienas sertifikātu pēc 2045. gada 1. janvāra

                                          1.4.2007.

                                          8.07

                                          Tvertnes eļļām, ko izmanto elektroenerģijas pārvades sistēmās, vadības un aktivēšanas sistēmās, apkures sistēmās, caurulēs un piederumos

                                          N.R.C., vēlākais, izsniedzot vai atjaunojot Kopienas sertifikātu pēc 2045. gada 1. janvāra

                                          1.4.2007.”

                              f)

                              ierakstu, kas attiecas uz 8.a nodaļu, aizstāj ar šādu:

                                          “8.a NODAĻA

                                          Noteikumi nav piemērojami:

                                                      a)

                                                      dzinējiem, kas uzstādīti pirms 2003. gada 1. janvāra; un

                                                      b)

                                                      nomaiņas dzinējiem, kas līdz 2011. gada 31. decembrim uzstādīti uz kuģiem, kuri tika ekspluatēti 2002. gada 1. janvārī.

                                          1.1.2002.

                                          8.a.02. panta 2. un 3. iedaļa

                                          Atbilstība prasībām/izplūdes gāzu emisijas robežvērtībām

                                          Dzinējiem, kas tika uzstādīti:

                                                      a)

                                                      uz kuģiem laikā no 2003. gada 1. janvāra līdz 2007. gada 1. jūlijam, piemēro Direktīvas 97/68/EK XIV pielikumā minētās izplūdes gāzu robežvērtības;

                                                      b)

                                                      uz kuģiem vai kuģa mehānismos pēc 2007. gada 30. jūnija, piemēro Direktīvas 97/68/EK XV pielikumā minētās izplūdes gāzu robežvērtības.

                                                Šādām dzinēju kategorijām noteiktās prasības uzskata par līdzvērtīgām:

                                                      aa)

                                                      V virzošie dzinēji un palīgdzinēji, kuru jauda ir lielāka par 560 kW; un

                                                      bb)

                                                      D, E, F, G, H, I, J, K palīgdzinēji,

                                                kam piemēro Direktīvu 97/68/EK.”

                                          1.7.2007.

                              g)

                              ierakstu, kas attiecas uz 15.01. panta 1. iedaļas c) punktu, aizstāj ar šādu:

                                          “15.01. panta 1. iedaļas c) punkts

                                          8.08. panta 2. iedaļas otrā teikuma nepiemērošana

                                          N.R.C., vēlākais, izsniedzot vai atjaunojot Kopienas sertifikātu

                                          1.1.2006.”

                  13.

                  Pēc 24.07. panta iekļauj šādu pantu.
                  “24.08. pants

                     Pārejas noteikums 2.18. pantam

                  Izsniedzot Kopienas sertifikātu kuģim, uz kura pēc 2007. gada 31. marta ir bijis kuģošanai derīgs, Reinas Kuģu inspekcijas noteikumiem atbilstīgs sertifikāts, izmanto jau piešķirto unikālo Eiropas kuģa identifikācijas numuru un vajadzības gadījumā to aizpilda, vispirms ierakstot ciparu “0”.”

                  14.

                  Tabulu 24.a.02. panta 2. iedaļā groza šādi:

                              a)

                              ieraksts, kas attiecas uz 7.02. panta 5. iedaļu, kļūst par ierakstu, kas attiecas uz 7.02. panta 6. iedaļu;

                              b)

                              pēc ieraksta, kas attiecas uz 7.04. panta 2. iedaļu, iekļauj šādus ierakstus:

                                          “3. iedaļa

                                          Displejs

                                          Ja nav stūres mājas, kas konstruēta viena cilvēka veiktai radara navigācijai: N.R.C., vēlākais, izsniedzot vai atjaunojot Kopienas sertifikātu pēc 2024. gada 30. decembra

                                          9. iedaļas trešais teikums

                                          Vadība, izmantojot sviru

                                          N.R.C., vēlākais, izsniedzot vai atjaunojot Kopienas sertifikātu pēc 2024. gada 30. decembra

                                          ceturtais teikums

                                          Strūklas virziena norādīšanas aizliegums

                                          N.R.C., vēlākais, izsniedzot vai atjaunojot Kopienas sertifikātu pēc 2024. gada 30. decembra”

                              c)

                              pēc ieraksta, kas attiecas uz 8.02. panta 1. iedaļu, ierakstu:

                                          “4. iedaļa

                                          Mehānisma daļu aizsardzība

                                          N.R.C., vēlākais, izsniedzot vai atjaunojot Kopienas sertifikātu”

                                    aizstāj ar šādiem ierakstiem:

                                          “4. iedaļa

                                          Cauruļu savienojumu pārbaude

                                          N.R.C., vēlākais, izsniedzot vai atjaunojot Kopienas sertifikātu pēc 2024. gada 30. decembra

                                          5. iedaļa

                                          Apvalkā ieslēgta cauruļvadu sistēma

                                          N.R.C., vēlākais, izsniedzot vai atjaunojot Kopienas sertifikātu pēc 2024. gada 30. decembra

                                          6. iedaļa

                                          Dzinēja daļu izolācija

                                          N.R.C., vēlākais, izsniedzot vai atjaunojot Kopienas sertifikātu”

                              d)

                              ierakstu, kas attiecas uz 8.05. panta 7. iedaļu, aizstāj ar šādu:

                                          “7. iedaļas pirmā daļa

                                          Ātrslēdzošs tvertnes vārsts, ko darbina no klāja, pat ja attiecīgās telpas ir slēgtas

                                          N.R.C., vēlākais, izsniedzot vai atjaunojot Kopienas sertifikātu pēc 2029. gada 1. janvāra”

                              e)

                              ieraksts, kas attiecas uz 8.05. panta 9. iedaļas pirmo teikumu, kļūst par ierakstu, kas attiecas uz 8.05. panta 9. iedaļas otro teikumu;

                              f)

                              pēc ieraksta, kas attiecas uz 8.10. panta 3. iedaļu, iekļauj šādu ierakstu, kas attiecas uz 8.a nodaļu:

                                          “8.a NODAĻA

                                          Noteikumi nav piemērojami:

                                                      a)

                                                      virzošajiem dzinējiem un palīgdzinējiem, kuru nomināljauda pārsniedz 560 kW, šādās kategorijās saskaņā ar Direktīvas 97/68/EK I pielikuma 4.1.2.4. punktu:

                                                                  aa)

                                                                  no V1:1 līdz V1:3, kas līdz 2006. gada 31. decembrim;

                                                                  bb)

                                                                  V1:4 un no V2:1 līdz V2:5, kas līdz 2008. gada 31. decembrim

                                                            ir uzstādīti uz kuģa vai kuģa mehānismos;

                                                      b)

                                                      palīgdzinējiem, kuru nomināljauda ir līdz 560 kW un kuru apgriezienu skaits ir maināms, šādās kategorijās saskaņā ar Direktīvas 97/68/EK 9.4.a pantu:

                                                                  aa)

                                                                  H, kas līdz 2005. gada 31. decembrim;

                                                                  bb)

                                                                  I un K, kas līdz 2006. gada 31. decembrim;

                                                                  cc)

                                                                  J, kas līdz 2007. gada 31. decembrim

                                                            ir uzstādīti uz kuģa vai kuģa mehānismos;

                                                      c)

                                                      palīgdzinējiem, kuru nomināljauda ir līdz 560 kW un kuru apgriezienu skaits ir maināms, šādās kategorijās saskaņā ar Direktīvas 97/68/EK 9.4.a pantu:

                                                                  aa)

                                                                  D, E, F un G, kas līdz 2006. gada 31. decembrim (3);

                                                                  bb)

                                                                  H, I un K, kas līdz 2010. gada 31. decembrim;

                                                                  cc)

                                                                  J, kas līdz 2011. gada 31. decembrim

                                                            ir uzstādīti uz kuģa vai kuģa mehānismos;

                                                      d)

                                                      dzinējiem, kas atbilst Direktīvas 97/68/EK XIV pielikumā norādītajām robežvērtībām un kas līdz 2007. gada 30. jūnijam ir uzstādīti uz kuģa vai kuģa mehānismos;

                                                      e)

                                                      nomaiņas dzinējiem, kas līdz 2011. gada 31. decembrim uz kuģiem vai kuģa mehānismos uzstādīti, lai nomainītu dzinēju, uz kuru saskaņā ar a) līdz d) punktu noteikumi neattiecas.

                                                Datumus, kas minēti a), b), c) un d) punktā, atliek par diviem gadiem attiecībā uz dzinējiem, kuri izgatavoti pirms norādītajiem datumiem.

                  15.

                  Pēc 24.a.04. panta iekļauj šādu pantu:
                  “24.a.05. pants

                     Pārejas noteikums 2.18. pantam

                  24.08. pantu piemēro mutatis mutandis.”

                  16.

                  II pielikumā administratīvo norādījumu Nr. 23 aizstāj ar šādu:
                  “Administratīvais norādījums Nr. 23

                     Attiecīgajā tipa apstiprinājumā norādītais dzinēja lietojums

                  (II pielikuma 8.a.03. panta 1. iedaļa)
                  1.   Ievads

                  Saskaņā ar 8a.03. panta 1. iedaļu tipa apstiprinājumus, kas atbilst Direktīvas 97/68/EK prasībām, un tipa apstiprinājumus, kas saskaņā ar Direktīvu 97/68/EK atzīti par līdzvērtīgiem, atzīst tad, ja dzinēja lietojums ir norādīts attiecīgajā tipa apstiprinājumā.
                  Turklāt ir iespējams, ka uz iekšējo ūdensceļu kuģiem dzinēji jāizmanto vairāk nekā vienam lietojumam.
                  Šā administratīvā norādījuma 2. punktā ir izskaidrots, kad dzinēja lietojumus var uzskatīt par tādiem, kas norādīti attiecīgajā tipa apstiprinājumā. Norādījuma 3. punktā skaidrots, kā jārīkojas ar dzinējiem, kas uz kuģa jāpiesaista vairāk nekā vienam lietojumam.
                  2.   Attiecīgais tipa apstiprinājums

                  Dzinēja lietojumus uzskata par tādiem, kas norādīti attiecīgajā tipa apstiprinājumā, ja dzinējs tipa apstiprinājumam ir piesaistīts, pamatojoties uz nākamo tabulu. Dzinēju kategorijas, robežvērtību posmi un pārbaužu cikli ir norādīti saskaņā ar tipa apstiprinājuma numura apzīmējumiem.

                              Dzinēja lietojums

                              Juridiskais pamats

                              Dzinēja kategorija

                              Robežvērtību posms

                              Pārbaudes

                              prasība

                              cikls ISO 8178

                              Virzošie dzinēji ar dzenskrūves īpašībām

                              I

                              Direktīva 97/68/EK

                              V

                              IIIA

                              C (4)

                              E3

                                 RVIR

                              —

                              I, II (5)

                              —

                              E3

                              Galvenie virzošie dzinēji ar nemainīgu apgriezienu skaitu (tostarp iekārtas ar dīzeļelektrisko piedziņu un mainīgu dzenskrūves soli)

                              II

                              Direktīva 97/68/EK

                              V

                              IIIA

                              C (4)

                              E2

                                 RVIR

                              —

                              I, II (5)

                              —

                              E2

                              Palīgdzinēji ar

                              nemainīgu apgriezienu skaitu

                              III

                              Direktīva 97/68/EK

                              D, E, F,G

                              II

                              B

                              D2

                              H, I, J, K

                              IIIA

                              V (6)

                                 RVIR

                              —

                              I, II (5)

                              —

                              D2

                              mainīgu apgriezienu skaitu un mainīgu slodzi

                              IV

                              Direktīva 97/68/EK

                              D,E,F,G

                              II

                              A

                              C 1

                              H, I, J, K

                              IIIA

                              V (6)

                              L, M, N, P

                              IIIB

                              Q, R

                              IV

                                 RVIR

                              —

                              I, II (5)

                              —

                              C1

                        3.   Īpaši dzinēju lietojumi

                              3.1.

                              Ar dzinējiem, kas darbībās uz kuģa jāpiešķir vairāk nekā vienam lietojumam, rīkojas šādi:

                                          a)

                                          attiecībā uz palīgdzinējiem, kas nodrošina iekārtu vai mehānismu piedziņu un kas atbilstoši 2. punktā ietvertajai tabulai jāpiešķir III vai IV lietojumam, jābūt saņemtam tipa apstiprinājumam par katru no minētajā tabulā paredzētajiem attiecīgajiem lietojumiem;

                                          b)

                                          attiecībā uz galvenajiem virzošajiem dzinējiem, kas nodrošina papildu iekārtu vai mehānismu piedziņu, jābūt saņemtam tikai tipa apstiprinājumam, kas vajadzīgs attiecīgā veida galvenajam dzinējam atbilstoši 2. punktā ietvertajai tabulai, ciktāl dzinēja galvenais lietojums ir kuģa piedziņa. Ja laiks, kas vajadzīgs vienam papildu lietojumam, pārsniedz 30 %, tad par dzinēju papildus tipa apstiprinājumam par galvenā dzinēja lietojumu jābūt saņemtam vēl vienam tipa apstiprinājumam attiecībā uz papildu lietojumu.

                              3.2.

                              Dzinējus, kas tieši vai izmantojot ģeneratoru priekšgala dzinekļu piedziņu nodrošina:

                                          a)

                                          ar mainīgu dzinēja apgriezienu skaitu un slodzi, var piešķirt I vai IV lietojumam atbilstoši 2. punktā ietvertajai tabulai;

                                          b)

                                          ar nemainīgu dzinēja apgriezienu skaitu, var piešķirt II vai III lietojumam atbilstoši 2. punktā ietvertajai tabulai.

                              3.3.

                              Dzinējus uzstāda, iestatot tādu jaudu, kas ir atļauta saskaņā ar tipa apstiprinājumu un norādīta uz dzinēja, izmantojot tipa identifikāciju. Ja šādi dzinēji jāizmanto tādu iekārtu vai mehānismu piedziņai, kuru jaudas patēriņš ir mazāks, jaudu – lai sasniegtu lietojumam vajadzīgo jaudas līmeni – var samazināt, veicot tikai ar dzinēju nesaistītus pasākumus.”

                  17.

                  Pievieno šādu V papildinājumu:

                     “V papildinājums

                        Dzinēja parametru protokols

         (1)  OV L 59, 27.2.1998., 1. lpp.

         (2)  Alternatīvi tipa apstiprinājumi, kas atzīti saskaņā ar Direktīvu 97/68/EK, ir uzskaitīti Direktīvas 97/68/EK XII pielikuma 2. punktā.”

         (3)  Saskaņā ar I pielikuma 1.A punkta ii) apakšpunktu Direktīvā 2004/26/EK, ar ko groza Direktīvu 97/68/EK, robežvērtības attiecībā uz šiem palīgdzinējiem ar nemainīgu apgriezienu skaitu ir piemērojamas tikai no šā datuma.”

         (4)  Lietojums “kuģa piedziņa ar dzenskrūves īpašībām” vai “kuģa piedziņa ar nemainīgu apgriezienu skaitu” jānorāda tipa apstiprinājuma dokumentā.

         (5)  II posma robežvērtības, kas noteiktas RVIR, ir piemērojamas no 2007. gada 1. jūlija.

         (6)  Attiecas tikai uz dzinējiem, kuru nomināljauda pārsniedz 560 kW.

      II PIELIKUMS
      V pielikuma 1. daļu groza šādi.

                  1)

                  Piezīmes trešo daļu 1. lappusē aizstāj ar šādu:
                  “Kuģa īpašnieks vai viņa pārstāvis kompetentajai iestādei paziņo par jebkādām izmaiņām kuģa nosaukumā vai īpašuma tiesībās, jebkādiem pārmērījumiem un jebkādām izmaiņām reģistrācijas numurā vai attiecībā uz ostu, kurā kuģis reģistrēts, un nosūta tai Kopienas sertifikātu, lai tajā veiktu attiecīgos grozījumus.”

                  2)

                  Parauga 12. ailē ievadfrāzi aizstāj ar šādu:
                  “Turpmāk norādītajās vietās uz kuģa ir piestiprināts sertifikāta numurs (1), unikāls Eiropas kuģa identifikācijas numurs (2), reģistrācijas numurs (3) un mērījumu numurs (4) ar atbilstošajām zīmēm.”

                  3)

                  Parauga 15. ailē 2. pozīciju aizstāj ar šādu:
                  “2)   Savienojumi:

                  Savienojuma veids: …
                  Savienojuma tauvu skaits: …
                  Stiepes izturība katrā gareniskajā savienojumā: … kN
                  Savienojumu skaits uz vienu sānu: …
                  Katras savienojuma tauvas garums: … m
                  Stiepes izturība katrai tauvai: … kN
                  Tauvas tinumu skaits: ”

                  4)

                  Parauga 19. aili aizstāj ar šādu:

                              (..) (..)
                              (..) (..)

                              (..)
                              (..)

                                             “19.

                                             Vispārējā iegrime

                                             m

                                             19.b

                                             Iegrime T

                                             m”

                              (..)

                  5)

                  Parauga 35. aili aizstāj ar šādu:
                  “35)   Sateču un iztukšošanas sistēma

                              Sateču sūkņu skaits …,

                              no kuriem mehāniski ir…

                              Minimālā sūknēšanas jauda

                              pirmais sateču sūknis … l/min
                              otrais sateču sūknis … l/min”

                  6)

                  Parauga 42. aili aizstāj ar šādu:
                  “42)   Citas iekārtas

                              celšanas līnija

                                          traps

                                          atbilstoši 10. panta 2. punkta d) apakšpunktam
                                          atbilstoši 15.06. panta 12. iedaļai
                                          Garums … m

                              Balss saziņas sistēma

                                          —

                                          pusduplekss (*)

                                          —

                                          pilnduplekss/telefons (*)

                                          —

                                          iekšējā radiotelefona sakari (*)

                              gafeles āķis
                              pirmās palīdzības aptieciņa
                              binoklis
                              paziņojums par aiz borta nokļuvušu
                              personu glābšanu

                              Radiotelefons Uzstādīšana

                                          —

                                          saziņa “kuģis–kuģis”

                                          —

                                          saziņa “navigācijas informācija”

                                          —

                                          saziņa “kuģis–ostas pārvalde”

                              ugunsdrošas tvertnes

                              Celtņi

                                          —

                                          atbilstoši 11.12. panta 9. iedaļai

                                          —

                                          citi celtņi, kuru lietderīgā slodze nepārsniedz 2 000 kg ”

                              kravas/pasažieru uzņemšanas kāpņu telpa/kāpnes (*)

                  7)

                  Parauga 43. aili aizstāj ar šādu:
                  “43)   Ugunsdzēšanas aparāti

                  Pārnēsājamo ugunsdzēšanas aparātu skaits …, ugunsdzēšanas sūkņu skaits …, hidrantu skaits …

                              Pastāvīgi uzstādītas ugunsdzēšanas sistēmas kajīšu telpās utt.

                              Nav/Skaits … (*)

                              Pastāvīgi uzstādītas ugunsdzēšanas sistēmas mašīntelpās utt.

                              Nav/Skaits … (*)

                        Mehāniskais sateču sūknis aizstāj ugunsdzēšanas sūkni … Jā/Nē (*)”

                  8)

                  Parauga 44. aili aizstāj ar šādu:
                  “44)   Dzīvības glābšanas aprīkojums

                  Glābšanas riņķu skaits …, no kuriem ar apgaismojumu …, ar virvi … (*)
                  Viena glābšanas veste katrai personai, kas regulāri atrodas uz kuģa/saskaņā ar EN 395:1998, EN 396:1998, EN ISO 12402-3:2006 vai EN ISO 12402-4:2006 (*)
                  Kuģa laiva ar airu komplektu, vienu pietauvošanās tauvu un smeļamtrauku/saskaņā ar EN 1914:1997 (*)
                  Platforma vai līdzvērtīga iekārta atbilstoši 15.15. panta 5. vai 6. iedaļai (*)
                  To iekārtu skaits, veids un uzstādīšanas vieta(-as), kas ļauj cilvēkus droši pārvietot uz seklu ūdeni, krastā vai uz citu kuģi atbilstoši 15.09. panta 3. iedaļai …
                  …
                  …
                  Kuģa personālam paredzētā individuālā dzīvības glābšanas aprīkojuma līdzekļu skaits. …,
                  no kuriem 10.05. panta 2. iedaļai atbilst … (*)
                  Personālam paredzētā individuālā dzīvības glābšanas aprīkojuma līdzekļu skaits … (*)
                  Kopīgā dzīvības glābšanas aprīkojuma iekārtu skaits līdzvērtīgs … individuālā dzīvības glābšanas aprīkojuma iekārtām (*)
                  Divi elpošanas aparātu komplekti, divi komplekti atbilstoši 15.12. panta 10. iedaļas b) punktam, … dūmu cepures (*)
                  Drošības plānojums un drošības plāns izlikti:…
                  …
                  …”

                  9)

                  Parauga 52. ailē pēdējo rindu aizstāj ar šādu:
                  “Turpinājums lapā (*)
                  Kopienas sertifikāta beigas (*)”